سعدیہ جاوید

سعدیہ جاوید ایک پاکستانی سیاست دان ہے جو 13 اگست 2018ء سے رکن صوبائی اسمبلی سندھ ہے۔

 سیاست 

سعدیہ جاوید پاکستان پیپلز پارٹی (پی پی پی) کی طرف سے 2018ء کے انتخابات میں خواتین کی مخصوص نشست پر صوبائی اسمبلی سندھ میں رکن منتخب ہوئیں۔

سعدیہ جاوید نے آرٹس کے مضمون میں گریجویشن کی ڈگری حاصل کی تھی۔ سعدیہ جاوید سن 2018 سے سندھ کی صوبائی اسمبلی کی رکن رہی ہیں۔ سعدیہ جاوید شادی شدہ ہیں اور ان کے شوہر کا نام جاوید اقبال خان ہے۔ منتخب ہونے کے بعد سعدیہ جاوید نے 13 اگست 2018 کو سندھ صوبائی اسمبلی کی رکنیت کا حلف اٹھایا ۔

سندھ کی صوبائی اسمبلی میں پاکستان پیپلز پارٹی پارلیمنٹیرین کی خواتین اکثریت میں ہیں کیونکہ سندھ میں پاکستان پیپلز پارٹی پچھلے 50 سال سے سب سے بڑی پارٹی ہے اور 2008 سے مسلسل تیسری دفعہ حکومت بغیر وقفے کے جاری ہے ۔

 صوبائی اسمبلی قرارداد 
سعدیہ جاوید متحرک اور سرگرم عمل صوبائی اسمبلی رکن ہیں جو قائمہ کمیٹیوں ، توجہ دلاؤ نوٹس اور اسمبلی کی قراردادوں میں شریک رہیں۔

سعدیہ جاوید نے خواتین کے خلاف گھریلو تشدد کے خلاف اقوام متحدہ کی مہم کی حمایت میں قرارداد پیش کی۔ سعدیہ جاوید نے پاکستان پیپلز پارٹی کے سابق صدر آصف علی زرداری کے لیے صحت کی ترجیحی بنیادوں پر سہولیات فراہم نہ کرنے پر تشویش کے اظہار اور ان کے لیے ایک خصوصی میڈیکل بورڈ کو تشکیل دینے کے لیے قرارداد پیش کی۔

اس کے علاوہ سعدیہ جاوید نے ناروے کے باشندے کی طرف سے مسلمانوں کے آخری نبی کی توہین پر مبنی خاکوں کی مذمت پر کی قرارداد پیش کی۔

 صوبائی اسمبلی کی کارروائی میں شرکت 
سعدی جاوید سندھ کی صوبائی اسمبلی کی مختلف کارروائیوں کا حصہ رہیں جن میں سے چند مندجہ ذیل ہیں:

 تعلیم کے لیے قرارداد کی کارروائی میں شرکت
 مذہبی امور کے متعلق قرارداد کی کارروائی میں شرکت
 معاشی پالیسی اور معیشت کے حوالے سے سندھ ایوان کی کارروائی میں شرکت

 حوالہ جات 

زمرہ:بقید حیات شخصیات
زمرہ:پاکستان پیپلزپارٹی کے ارکان صوبائی اسمبلی (سندھ)